‘n Seuntjie sit sy fiets teen die parlement se heining neer. ‘n Polisieman kom nader en vra: Hoekom sit jy jou fiets hier neer…weet jy nie die ministers kom hier verby nie?
Dis van die aanklagte wat Christene soms hoor…alle ministers, alle mense, alle Christene is so, maar dit is gegrond vanuit ‘n sekere perspektief. Vandag se gedeelte wil ons help om te sê daar is meer. Ontdek eers wie en wat God is voordat jy na mense, jou omgewing, die wêreld kyk. Ons verwonder ons eers oor God die Vader, die Seun en die Heilige Gees….dan kyk ons vanuit sy perspektief.
Nou weet ons ook – daar is ‘n stuk waarheid in die aanklagte, want ons maak foute en ons maak soms droog. Ons doen nie alles reg nie. En dis hier waar Jesus Christus weer vir ons betekenis kry. Hy het ons kom help en kom red. Hy het die mense met foute nader getrek, die prostitute met respek hanteer, by die swakkes gaan kniel en by die korruptes van sy tyd gaan eet. God die Seun het my en jou uit die modderbad kom red en aan ons vrygekoopte status kom gee.
Here, maar ons is skrikkerig en bang, want mense sal ons tekorte sien. Dan sê HY – moenie bang wees nie, Ek is by julle al die dae van julle lewe….God die Heilige Gees is saam met ons. Wys vir die wêreld wie Ek is. Al is julle kwaad en frustreerd soms…wys wie Ek is.